Advekcia

Advekcia je v chémii, inžinierstve a vedách o Zemi transportný mechanizmus prenosu danej veličiny (teploty, vlhkosti atď.) fluidným prúdením média.Balážová, Ľ., Bosák, J., 2005, Slovník cudzích slov (akademický). Druhé, doplnené a upravené slovenské vydanie. SPN, Bratislava

 Meteorológia 
V meteorológii je advekcia obyčajne prenos tepla alebo vlhkosti prúdením vzduchu - prílev teplého, studeného, vlhkého či suchého vzduchu. Advekcia môže byť v prízemnej vrstve alebo vo vyšších hladinách atmosféry (výšková).

 Geológia 
V geológii sa pojmom advekcia označuje pohyb hmôt v hlbších vrstvách zeme spôsobený gravitačnými, resp. teplotnými rozdielmi a diferenciáciou hmôt. Príkladom takýchto pohybov je konvekčné prúdenie v zemskom plášti.Keary, P., 2001, Dictionary of Geology. Penguin Books, Londýn, s. 4

 Referencie 

Kategória:Meteorológia
Kategória:Geologické procesy
Kategória:Vektorový počet
Kategória:Oceánografia